**Gárdonyi Géza Ciszterci Gimnázium**

 **és Kollégium**

**Az oktatási szakmacsoport,ének-zene,rajz és**

**vizuális kultúra helyi tanterve**

***Készítette:***

**Egedné Gerencsér Ildikó**

**munkaközösség-vezető,szaktanár**

***Jóváhagyta:***

**Dékány Árpád Sixtus Varga B János**

 **zirci apát igazgató**

**Eger, 2013.**

**OKTATÁSI SZAKMACSOPORTOS ALAPOZÓ ISMERETEK**

**9-12. évfolyam**

**Célok és feladatok**

A szakmacsoportos alapozó oktatás lehetőséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására.

A helyi tanterv alapjául a Nemzeti Munkaügyi Hivatal Szakképzési és Felnőttképzési Igazgatóságának szakmai és vizsgakövetelményei szolgáltak.

*A tanterv helyi sajátosságai*:

Kihasználjuk az iskolánkban működő napközi otthonos nevelés lehetőségeit a tanulók elméleti és gyakorlati ismereteinek bővítésére. Tanulóink részt vesznek különféle karitatív munkákban és jó munkakapcsolatot alakítottunk ki társintézményekkel. Ezáltal a tanulók betekintést nyerhetnek ezen intézmények működési srtuktúrájába.Élő kapcsolatot tartunk fenn a helyi felsőoktatási intézmény Tanárképző Karával, mentoráljuk a hallgatógat és részt veszünk a gyakorlati képzésükben.

Az ***Oktatási szakmacsoportos alapozó ismeretek*** tanításának célja a szakmacsoportban a tanulók pályaválasztásának elősegítése és a szakmacsoport tevékenységformáinak megismertetése. A tananyag feldolgozása adjon lehetőséget a tanulók tapasztalatainak rendszerezésére, értékelésére, elemzésére.

A *Tanulásmódszertan* oktatásának célja, hogy járuljon hozzá a tanulók egyénre szabott, hatékony és eredményes tanulási módszereinek és eljárásainak kiépítéséhez, elsajátításához, valamint az önművelés igényének és szokásának a kialakításához. Segítse a tanulók tanulási problémáinak feltárását, a hiányzó \_ készségek pótlását.

A *Kommunikáció* oktatásának célja a kommunikációs ismeretek, készségek, érzékenység aktív, - tudatos fejlesztése, kitérve azokra a jellemzőkre, amelyek a humán pályákon fontos. Olyan korszerű ismeretek elsajátíttatása, amelyek révén a tanulókban tudatosul a kommunikáció egyetemessége, a kommunikációs megnyilvánulások kulturáltságának fontossága. A hatékony kommunikációs készségek - elsajátíttatása, érzékenységének fejlesztése.

 *A magyar és egyetemes neveléstörténet*

A tanulók legyenek képesek ismertetni a nevelés eredetét, a különböző korok nevelésrendszerét, a magyar neveléstörténet főbb állomásait és személyiségeit.

A *Pszichológia* oktatásának célja, hogy megismertesse a tanulókkal az általános és személyiség-lélektan, a szociál- a fejlődés- és a pedagógiai pszichológia korszerű ismeretanyagát.

Alakítsa ki a tanulók személyiség-központú szemléletmódját és az önművelés igényét.

Nyújtson alapvető ismereteket önmaguk és mások megismeréséhez, a családi és társadalmi helyzetek értelmezéséhez a szocializációs folyamatokban.

Segítse elő a tudatos pályaválasztást

A *Pedagógia* ismertesse meg a tanulókkal az általános pedagógia, a didaktika és a neveléstörténet alapvető műveltséganyagát, segítse a megalapozott, felelősségteljes pályaválasztási döntés kialakítását.

Alakítsa ki a korszerű pedagógiai szemléletmódot, és segítse elő a hatékony gyermeki személyiségfejlesztő munkát.

A fejlesztési követelmények és a tantárgyak témakörei megegyetnek az érettségi vizsga követelményeivel.

A tantárgy sajátosságából adódik, hogy bizopnyos romológiai ismereteket is kapnak a tanulóink.

Ilyen például az interkulturális nevelés problémája, a szubkultúrák működése, az előítéletek és ezek kezelése, az etnokulturális másság kérdései, romológiai ismeretek.

**Fejlesztési követelmények**

A tananyag tanulása során fejlődjenek a tanulók szakmai tárgyak tanulásához szükséges képességei, így különösen az ismeretelemző-értékelő gondolkodás, az algoritmikus gondolkodás, az önálló ismeretszerzés képessége.

Fejlessze a szóbeli és az írásos kommunikációs képességeket, a számítástechnikai alkalmazási képességeket.

Fejlődjön, erősödjön meg a tanulók saját szakmai munkájukkal kapcsolatos kötelességtudata, felelősségérzete, igényessége, a szóbeli kommunikációban törekedjenek a szakmai nyelv szabatos és helyes használatára, írásos munkáikban az igényes külalakra.

Alakuljon ki a tanulókban az önálló szakmai tanulás, feladatmegoldás képessége, érezzék meg a tanulási eredmények, sikerek értékét, örömét.

A tevékenység során folyamatosan erősödjék a tanulási és szakmai motiváció, váljon tudatos döntéssé a szakmaválasztás.

Ismerjék meg, fogadják el, és tudatosan alkalmazzák a szakmai tevékenységek végzéséhez szükséges további magatartási szabályokat, magatartásformákat.

A szakmai tanulmányi tevékenység által alakuljon ki, fejlődjön, erősödjön a szakmához, a választott munkához, életpályához való kötődés.

*Tanulásmódszertan*

A tanulók ismerjék fel saját tanulási stílusukat és az önművelés fontosságát, tudják megválasztani és alkalmazni saját tanulási stílusukat, alakítsák ki olvasási szokásaikat. Fejlesszék szókincsüket, koncentrációs képességüket, emlékezőképességüket, gondolkodási kultúrájukat, a jegyzetelés gyakorlottságát.

Tudják használni az értelmező szótárt, lexikont, az egyéni tanulást segítő számítógépes programokat.

*Kommunikáció*

A tanulók tudjanak együttműködni a csoport tagjaival. Alkalmazzák a kommunikációval kapcsolatos ismereteiket, és tudjanak hatékonyan közvetíteni szóbeli és írásos információt. Értsék és alkalmazzák a metakommunikáció összetevőit, jellemzőit. Ismerjék fel saját és társaik kommunikációs zavarait.

Tudják alkalmazni a társas érintkezés szabályit.

*Pszichológia*

A tanulók tudják meghatározni a pszichológia fogalmát, tárgyát, megjelölni helyét a tudományok rendszerében, tudják felsorolni és jellemezni a pszichológia alap- és alkalmazott tudományait, vizsgálati módszereit, alkalmazásukat.

Ismerjék a viselkedés biológiai alapjait, az idegrendszer alapműködését, ismerjék fel a lelki jelenségek és a magasabb idegműködés összefüggéseit, ismerjék az idegrendszer felépítését és működését.

Tudják meghatározni az érzékelés, észlelés, figyelem, emlékezés, képzelet, gondolkodás, tanulás fogalmát, felsorolni fajtáikat, típusaikat, legyenek képesek megmagyarázni a képzelet, észlelés, emlékezés és álom összefüggéseit, tudják jellemezni a tanuláshoz kapcsolódó alapfogalmakat, a tanulás és emlékezés kapcsolatát.

A tanulók ismerjék a motiváció alapfogalmait, a humán motiváció jellemzőit, az érzelmek jellemzőit, fajtáit.

Tudják felismerni az érzelmek kifejeződése és a metakommunikáció kapcsolatát, értelmezni az érzelmek viselkedésre gyakorolt hatását.

Tudják értelmezni a különböző személyiségdefiníciókat, leírni a személyiségalakulás folyamatát.

Tudják definiálni a szociálpszichológia fogalmát, meghatározni helyét a tudományok rendszerében, leírni a szocializáció folyamatát.

A tanulók tudják leírni az interakció és kommunikáció folyamatát, értelmezni a verbális és nonverbális közlés viszonyát, felismerni a tanári kommunikációban a kongruencia jelentőségét, leírni a kommunikációs zavarokat.

Legyenek képesek összehasonlítani a fizikai és szociális észlelést, leírni és példában elemezni a külső és belső konfliktusokat, felsorolni a konfliktusok fajtáit, elemezni néhány konfliktust a lehetséges kiváltó okok és a beavatkozás lehetséges formáinak az összefüggésében.

Tudják felsorolni a tömeg és a csoport különbözőségeit.

Legyenek képesek definiálni a fejlődéspszichológia fogalmát, ismertetni néhány fejlődéselméletet (Freud, Erikson, Piaget), értelmezni a filogenezis és ontogenezis lényegét.

Tudják felsorolni és bemutatni az egyes életszakaszokat (újszülött- és csecsemőkor, kisgyermekkor, óvodáskor, kisiskoláskor, serdülőkor, ifjúkor, felnőttkor, öregkor, aggkor).

Tudják meghatározni a pedagógiai pszichológia fogalmát, tárgyát, feladatát. A tanulók lássák, hogy a család a szocializáció elsődleges eszköze.

Jelöljék meg a hospitalizáció lényegét és elkerülésének lehetőségeit. Mutassák be a pedagógus személyiségét.

*Pedagógia*

A tanulók tudják definiálni a pedagógia, a nevelés fogalmát, megjelölni tárgyát, megnevezni a pedagógia interdiszciplináris kapcsolatait.

Ismerjék a nevelés cél-, feladat- és eszközrendszerét, jellemezzék az egyes szükségleteket és azok életkor szerinti változását.

Legyenek képesek példát mondani a nevelés korlátait képező külső vagy belső zavarokra.

Értelmezzék a nevelés folyamatát, a nevelési módszer fogalmát, tudják csoportosítani azokat. Jellemezzék a leggyakrabban előforduló nevelési nehézségeket és kezelésüket. Tudják definiálni a szokás fogalmát, megnevezni a funkcióit.

Tudják az egészséges életmódra való nevelés alapelveit. Legyenek képesek elmondani, mit fejez ki a szeretet szükségletének kielégítése. Tanulók tudják értelmezni a frusztráció és az agresszió kapcsolatát, és ismerjék az agresszió elleni nevelés lehetőségeit.

Definiálják a család fogalmát, szerkezetét, funkcióját, típusait.

Ismertessék az óvoda, az iskola, a nevelőotthonok és a speciális intézmények célját, funkcióját, nevelőmunkáját.

Definiálják a játék fogalmát, ismertessék jellemző sajátosságait, nevelőértékét. Mutassák be a munka személyiségfejlesztő hatását.

Definiálják a didaktika fogalmát, ismertessék alapfogalmait, az oktatás célját, tartaimát, követelményeit, valamint a tantervek fajtáit, jellemzőit.

Mutassanak rá a differenciálás szükségességére és lehetőségére. Ismerjék az oktatási módszer fogalmát, fajtáit és jellemzőit, tudják alkalmazni a hatékony tanulási módszereket.

**9. évfolyam**

**Belépő tevékenységformák**

*Tanulásmódszertan*

A szóbeli és írásbeli kifejezőképesség felmérése után egyéni tanulástechnikai eljárások megtervezése, gyakoroltatása. Egyéni számítógép-használat.

Óraszám: 72 óra/év

 2 óra/ hét

|  |  |  |
| --- | --- | --- |
| **Témakörök** | **Óraszám** | **Tartalmak** |
| **Visszatekintés a tanulási előéletre**  | 12 | A tanulási előélet felmérése. |
| **Tanulástudás** | 12 | A tanulási stílus. A tanulás technikája - tanulási stratégiák, orientáció, megtanulni tanulni, gyenge pontok a tanulásban. A gondolkodási kultúra fejlesztése, önművelés.  |
| **Az olvasás technikája** | 12 | Olvasási szokások, készségek, gyakorlatok.Szókincsfejlesztési gyakorlatok.  |
| **Koncentrációs gyakorlatok** | 12 | Koncentrációs gyakorlatok.A lényeg kiemelése.A jegyzetelés gyakorlása.  |
| **Az emlékezés technikája**  | 12 | A felidézés és felismerés különbsége.Memoriterek. |
| **Egyéni tanulást segítő, számítógépes programok**  | 12 | Gyorsolvasási program. Tanulásunk titkai.  |

**A továbbhaladás feltételei**

A tanulók ismerjék saját tanulási stílusukat és az önművelés fontosságát, tudják megválasztani és alkalmazni saját tanulási stílusukat.

Alakítsák ki olvasási szokásaikat, fejlesszék szókincsüket, koncentrációs képességüket, emlékezőképességüket, gondolkodási kultúrájukat, a jegyzetelés ismereteit.

Használják az értelmező szótárt, lexikont, alkalmazzák a számítógépes egyéni tanulást segítő programokat.

*Kommunikáció*

Egyéni, páros és csoportmunka. A kommunikációs alapfogalmak definiálása. A társas érintkezés szabályainak alkalmazása szerepjátékban.

Szóbeli és írásos információ közlésének gyakorlása. Kommunikációs zavarok felismerése és elemzése. Kulturált viselkedés gyakorlása a kortárs csoportban.

Óraszám: 72 óra/ év

 2óra/ hét

|  |  |  |
| --- | --- | --- |
| **Témakörök** | **Óraszám** | **Tartalmak** |
| **Jégtörő gyakorlatok**  | 6 | Együttműködés a csoporttal.  |
| **A kommunikáció alapfogalma és dinamikai alapelvei**  | 11 | A kommunikáció fogalma, elemei. Kommunikáció a természeti népeknél és az állatvilágban.Dinamikai törvényszerűségek. Az interperszonális és multiperszonális kommunikációs helyzetek.  |
| **Az érintkezés kultúrája** | 11 | Az őszinte kommunikáció feltételei. Érintkezési formák és ezek eltérései más kultúrákban.Az érdeklődés és a figyelmes hallgatás jelentősége.  |
| **Verbális kommunikáció** | 11 | A közvetlen emberi kommunikáció formái. Nyelvi szocializációs szintek.  |
| **Nonverbális kommunikáció**  | 11 | A metakommunikáció fogalma és törvényszerűségei, jellemzői.A verbális és nonverbális közlés viszonya. A pillanatnyi és állandósult érzelmek kifejeződése.A kulturális szignálok kommunikatív jelentősége.  |
| **Hiteles kommunikáció** | 11 | A kongruens és inkongruens kommunikáció fogalma, jellemzői, hitelesség.  |
| **Kommunikációs zavarok**  | 11 | A kóros kommunikációs zavarok és okai.A nyelvi kommunikáció hiányosságai. A szégyenlősség és gátlásosság.Kommunikációs gátak és közléssorompók.A kommunikációs zavarok leküzdése.  |

**A továbbhaladás feltételei**

A tanulók tudjanak együttműködni a csoport tagjaival, és tudják felsorolni a kommunikációval kapcsolatos alapfogalmakat. Alkalmazzák a társas érintkezés szabályait.

Hatékonyan használják a szóbeli és írásos információt. Értelmezzék és alkalmazzák a metakommunikációs jelzéseket, tudják megkülönböztetni a hiteles kommunikáció összetevőit, jellemzőit.

Ismerjék fel a saját és társaik kommunikációs zavarait.

**10. évfolyam**

**Belépő tevékenységformák**

*Neveléstörténet*

*Óraszám: 72óra/év*

 *2óra/hét*

|  |  |  |
| --- | --- | --- |
| **Témakörök** | **Óraszám** | **Tartalmak** |
| **A magyar neveléstörténet** | 36 | A magyar neveléstörténet főbb állomásai Pannonhalma Vallás - állam - oktatás Haladó nevelésügyi törekvések (Apáczai, Tessedik)Egyetemek, gimnáziumok szervezése, 1777 első átfogó tanügyi szabályozás Az első óvoda - Brunszvik Teréz Az első népiskolai törvény (Eötvös) 1972 évi MSZMP oktatáspolitikai határozat1985.évi és 1993.évi oktatási törvények A jelenlegi magyar közoktatási rendszerjellemzői  |
| **Egyetemes neveléstörténet**  | 36 | A nevelés eredete A spártai és athéni nevelés. A görög nevelés nagy gondolkodói (Platón, Arisztotelész) A feudáliskori nevelés (Szent Ágoston)A reneszánsz korának nevelése A pedagógia önálló tudománnyá válása (Comenius, Locke, Rousseeau, Herbart, Claparede, Makarenko, Owen, Montessori, Waldorf, Gordon, Rogers)  |

**A továbbhaladás feltételei**

A tanulók tudják ismertetni a nevelés történeti kialakulását a különböző korok nevelés rendszerét és tudják ismertetni egy-egy nevelési kor vagy szemlélet legjelentősebb

**11. évfolyam**

**Belépő tevékenységformák**

*Pszichológia*

Az ismeretnyújtás és - feldolgozás mellett egyéni és csoportos tapasztalat- és adatgyűjtés.

Szakirodalom feldolgozása, kiselőadások tartása.

Aktív közreműködés a csoportmunkában (szociálpszichológiai témák feldolgozása).

Az érzelem kifejeződésének tanulmányozása, elemzése szituációs játékokban, jellemzőinek leírása.

A lelki működés elemzése mindennapos élethelyzetekben.

*Pedagógia*

Ismeretnyújtás és feldolgozás a nevelési folyamat sajátosságairól, összetevőiről. Pedagógiai szituációk gyűjtése, elemzése megadott szempontok alapján. Készségfejlesztő gyakorlatok különböző nevelési nehézségek megoldására.

Az érzelmek kifejeződésének megfigyelése, elemzése szerepjátékokban.

Szakirodalom feldolgozása.

***Pszichológia***

***Óraszám:108 óra/év***

 ***3 óra/hét***

|  |  |  |
| --- | --- | --- |
| **Témakörök** | **Óraszám** | **Tartalmak** |
| **A pszichológia tudománya**  | 4 | A pszichológia fogalma, tárgya, helye a tudományok rendszerében. A pszichológia alap- és alkalmazott tudományai. Vizsgálati módszerei, történeti gyökerei.  |
| **A szervezet felépítése és működése**  | 4 | A magatartás biológiai alapjai. Az idegrendszer alapműködése.  |
| **Megismerési folyamatok.** **Érzékelés**  | 6 | A megismerési folyamatok jelentősége, fajtái. Az érzékelés fogalma, fajtái. Az érzékletek jellemzői, fajtái. Az ingerküszöbök.  |
| **Észlelés** | 6 | Az észlelés szerveződése. Konstanciák, érzéki csalódások.  |
| **Figyelem, álom, ábránd** | 6 | A figyelem fiziológiai alapja, működési mechanizmusa. A szűrőelmélet. Az orientációs reakció. Tulajdonságai (tartósság, terjedelem, megosztás, átvitel). Zavarai. Az alvás és ébrenlét ciklikus változása. Az alvás fázisai.Az álom, az ábrándozás. |
| **Tudat és tudatállapotok** | 6 | A tudat szerepe, jellemzői.Kialakulásának feltételei.Tudatállapotok. Féltekei lateralizáció. A tudatműködés zavarai.  |
| **Emlékezés** | 6 | Az emlékezés fogalma és fiziológiája. Az információfeldolgozás folyamata. A kettős emlékezés modellje. A rövid távú és hosszú távú memória. Az emlékezet fejlesztése, szerepe a tanulásban. A felejtés okai.  |
| **Képzelet** | 2 | A képzelet fogalma, jellemzői, fajtái.  |
| **Gondolkodás** | 6 | A gondolkodás feltétele. A gondolkodás fogalma, fajtái. A problémamegoldó gondolkodás folyamata. Gondolkodási stratégiák. Fogalomalkotás és kategorizáció. Kommunikáció és gondolkodás. Az intelligencia. A kreativitás.  |
| **Tanulás** | 7 | A tanulás fogalma, értelmezése. A klasszikus kondicionálás. Az operáns tanulás. A verbális tanulás. A tanulási stílus, stratégiák. Hatékony tanulás.  |
| **Motiváció és érzelem** | 7 | A motiváció alapfogalmai. A motívumtanulás alapvető formái. A humán motiváció jellemzői. Az érzelem fogalma, fiziológiai alapjai. Az érzelem jellemzői, fajtái, kifejeződései. Az aktiváció, emóció, motiváció.  |
| **A személyiség** | 10 | A személyiség fogalma, értelmezése. A személyiségelméletek lényege, fő képviselői. A személyiségalakulás folyamata. Személyiségzavarok. Személyiségvizsgáló módszerek.  |
| A **szociálpszichológia, mint tudomány**  | 4 | A szocializáció folyamata. |
| A **társas kölcsönhatások világa** | 8 | Interakció, kommunikáció. A pedagógiai kommunikáció. Kommunikációs zavarok.  |
| **Önismeret** | 8 | Az önismeret forrásai.Az önismereti kerék.A Johari-ablak. |
| **Más személyek megismerése**  | 4 | A fizikai és szociális észlelés.A gondolkodási sztereotípiák mások megismerésében (előítélet, stigma, címke, bűnbak). |
| **Személyközi kapcsolatok**  | 8 | Szerep.Konfliktus.A konfliktus és ami mögötte van.A konfliktus fajtái.A kreatív konfliktuskezelés |
| A **csoport szerepe a társas kapcsolatokban**  | 6 | Tömeg és csoport.Csoportformák.A kiscsoport rokonszenvi struktúrája.A csoport norma- és értékteremtő világa. |

***Pedagógia***

***Óraszám: 108 óra/hét***

 ***3 óra/hét***

|  |  |  |
| --- | --- | --- |
| **Témakörök** | **Óraszám** | **Tartalmak** |
| **A pedagógia tudománya**  | 8 | A pedagógia tárgya, feladata. A pedagógia interdiszciplináris kapcsolatai. A pedagógiakutatás módszerei.  |
| **A pedagógia általános kérdései**  | 20 | A nevelés fogalma, célja. A nevelés fogalmának értelmezési szintjei. A nevelés feladatai a szükségletek rendszerében. Az alapvető szükségletek tartalma (biológia, biztonság, szeretet, tisztelet, önbecsülés, tudásvágy, szépség iránti önmegvalósítás). A szükségletkielégítés tanulási folyamata. A nevelés szükségessége és lehetősége. A személyiségfejlődést befolyásoló tényezők.  |
| **Agyermek és a pedagógus a nevelés folyamatában**  | 30 | A nevelés folyamata. A pedagógus szerepe. Nevelési módszerek. Szerepük a nevelés folyamatában. A nevelési módszerek osztályozása, elemzése. Az értékelés (jutalmazás, büntetés) szerepe. Szociális technikák alkalmazása a nevelési folyamatban. Gyakori nevelési nehézségek (agresszió, indulat, szorongás, félelem, gátlásosság).  |
| **A nevelés, mint a viselkedés alakítása**  | 30 | Szokások, hagyományok a viselkedésminták elsajátításának folyamatában. Szükségletek és kielégítésük. Biológiai szükségletek. A biztonság szükségletének kielégítése. A szeretet szükségletének kielégítése.A tisztelet, a szabadság és az agresszió, a fegyelem szükséglete. A tudásvágy szükségletének kielégítése. Az esztétikai szükséglet kielégítése. Az önmegvalósítás szükségletének kielégítése.  |
| **A szocializáció színterei**  | 20 | A családi nevelés, mint a szocializáció színtere. Az intézményes nevelés, mint a szocializáció színtere. Egyén, csoport, közösség a nevelés folyamatában. A kultúra és az egyén kapcsolata (romológiai ismeretek)  |

**A továbbhaladás feltételei**

*Pszichológia*

A tanulók tudják megnevezni a pszichológia alapfogalmait, a viselkedés biológiai alapjait, a pszichológia vizsgálati módszereit, alkalmazásuk lehetőségeit.

Tudják felismerni, besorolni és osztályozni az egyes lelki jelenségeket.

Legyenek képesek elemezni a tanulási folyamatot, a tanulási törvényeket és alkalmazási lehetőségeiket, a tanulás és az emlékezet kapcsolatát, az emlékezés funkcióját, az emlékezést serkentő tényezőket, a problémamegoldó gondolkodás folyamatát.

Tudják leírni az érzelmek jellemzőit, összetevőit, kifejeződésüket és fajtáit. Tudják összehasonlítani a teljesítményt és az igényszintet.

Tudják a személyiséggel kapcsolatos alapfogalmakat.

Legyenek képesek azonosítani a személyiség definícióját és összehasonlítani saját személyiségük jel1emzőive1.

Tudják összehasonlítani a fizikai és szociális észlelést.

Tudják elemezni az önismeret forrásait, a kommunikáció alapfogalmait, folyamatát, a hatékony, őszinte kommunikáció feltételeit.

Tudják leírni a kommunikációs zavarokat, jellemezni a kreatív konfliktuskezelés elveit.

Tudjanak elvégezni egyszerűbb szociometriai vizsgálatokat.

*Pedagógia*

A tanulók tudják definiálni a pedagógia, a nevelés fogalmát, megjelölni tárgyát.

Tudják megnevezni a nevelés cél-, feladat- és eszközrendszerét, ismertetni a nevelés rokon fogalmainak tartalmát.

Legyenek képesek körülírni az egyes szükségleteket és azok életkor szerinti változását, megkülönböztetni a nevelés jelentőségét az egyén és a társadalom szempontjából, ismerjék fel az öröklés, a környezet és a nevelés kölcsönhatását. Tudják értelmezni a nevelés folyamatát, a pedagógus modellszerepét.

Tudják jellemezni a nevelési folyamat sajátosságait, összetevőit, a leggyakrabban előforduló nevelési lehetőségeket és kezelésüket.

Példán keresztül tudják megválasztani a hatékony értékelési módokat.

Tudják elemezni a kívánt viselkedés megerősítésének és a nemkívánatos viselkedés kezelésének folyamatát.

Tudják ismertetni a családi és az intézményes nevelés szocializációban betöltött szerep.

**12. évfolyam**

**Belépő tevékenységformák**

*Pszichológia*

Az ismeretnyújtó és ismeret feldolgozó módszerek mellett egyéni és csoportos tapasztalatgyűjtés. Az egyes életszakaszokra jellemző életkori sajátosságok megfigyelése, szituációban történő felismerése, elemzése, rendszerezése.

A szakirodalom feldolgozása egyéni és csoportos formában.

Pedagógiai szituációkról szóló videofilm elemzése.

*Pedagógia*

Ismeretnyújtás és ismeretfeldolgozás a játék, a munka, a didaktika, a neveléstörténet témakörében.

Adatok gyűjtése a megfigyelés módszerével a játék, a munka és az oktatás területéről megadott szempontok alapján.

A megfigyelt pedagógiai szituációk elemzése.

Egyszerű szabadidős tevékenységformák irányításának megtervezése.

Szakirodalom feldolgozása.

Szerepjáték, szituációk elemzése.

***Pszichológia***

Óraszám: 96 óra/év

 3 óra/ hét

|  |  |  |
| --- | --- | --- |
| **Témakörök** | **Óraszám** | **Tartalmak** |
| **A fejlődéspszichológia, mint tudomány**  | 6 | A fejlődéspszichológia tárgya, feladata. A pszichikum filogenezisének és ontogenezisének kérdése. A pszichés fejlődés törvényei. Az egyedfejlődést meghatározó tényezők. Az érés-tanulás viszonya, a fejlődés értelmezése. Fejlődéselméletek. Életkori periodizáció. A fejlődés zavarai.  |
| **Az újszülött- és csecsemőkor**  | 6 | A korszak általános jellemzői. A születés, a veleszületett és tanult reflexek. A csecsemő testi és mozgásfejlődése. A megismerő folyamatok. A csecsemő érzelmei. Az anya-gyermek kapcsolat jelentősége. A beszédfejlődés.  |
| **A kisgyermekkor** | 10 | A korszak általános jellemzése. A testi jellemzők és a mozgásfejlődés. A megismerési folyamatok. Beszédfejlődés. Az érzelmi-akarati élet jellemzése. A szociális kapcsolatok fejlődése. Családi légkör, nevelési stílusok.A család szerepe a szocializációban.A gondozás, szokáskialakítás. Hospitalizáció.  |
| **Az óvodáskor** | 10 | A korszak általános jellemzése. Az óvodás testi és mozgásfejlődése. A megismerési folyamatok. A társas kapcsolatok. Az érzelmi-akarati élet jellemzői. A beszéd fejlődése. A játék és egyéb tevékenységi formák. Az iskolaérettség.  |
| **A kisiskoláskor** | 10 | Az életkor általános jellemzői. A megismerési folyamatok jellemzői. A beszédfejlődés, az írás, olvasás megtanulásának, a számfogalom kialakulásának pszichológiai alapjai.  |
| **A serdülőkor** | 10 | A pubertáskor szakaszai, jellemzői. A pszichoszexuális fejlődés. A megismerő folyamatok jellemzői. Az érzelmi-akarati élet jellemzői. Szociális kapcsolatok. Testkép, énkép, önértékelés fejlődése.  |
| **Az ifjúkor** | 10 | Az ifjúkor általános jellemzői. Az érdeklődés alakulása. Az ifjú pálya- és párválasztása.  |
| **A felnőttkor** | 10 | A szokásrend és a személyiségstruktúra. A fizikai és szellemi teljesítmény viszonya. A felnőttkor szakaszai. Az agy funkcionalitása és a szellemi frissesség összefüggése. Érzelmi, akarati elkötelezettségek. A klimax testi és pszichés panaszainak okai.  |
| **Az öregkor és az aggkor** | 4 | Az öregkor általános jellemzése. Az öregedés problémái.  |
| **A pedagógiai pszichológia mint tudomány**  | 4 | A pedagógiai pszichológia fogalma, tárgya. A pedagógiai hatás jellemzői. Válaszlehetőségek a pedagógiai hatásra.  |
| **A családi nevelés** | 4 | A család szerepe a szocializációban. Családi légkör, nevelési stílusok.  |
| **A bölcsődei, óvodai nevelés**  | 6 | A gondozás, szokáskialakítás. Hospitalizáció. Helyes magatartási formák.  |
| **Az iskolai nevelés pszichológiai elemzése**  | 6 | Az iskolába lépés pszichológiai hatása. A pedagógus személyisége. A nevelés különleges esetei. |

***Pedagógia***

***Óraszám:96 óra/év***

 ***3 óra/hét***

|  |  |  |
| --- | --- | --- |
| **Témakörök** | **Óraszám** | **Tartalmak** |
| **A játék**  | 24 | A játék fogalma, történeti kialakulása. Játékelméletek. A játék fajtái.  |
| **A munka** | 24 | Egyéni szükséglet. A munka mint társadalmi, valamint a munka és a játék mint emberi tevékenység összehasonlítása.  |
| **Didaktika** | 24 | A didaktika tudománya, alapfogalmai. Az oktatás célja, tartalma. Az oktatás folyamata. Az oktatás szervezeti és munkaformái. Az oktatás módszerei és eszközei. Az oktatási folyamat tervezése, értékelése.  |
| **Az oktatás történeti vonatkozásai**  | 24 | A magyar neveléstörténet főbb állomásai. Az egyetemes neveléstörténet főbb állomásai, kiemelkedő alakjai.  |

**A továbbhaladás feltételei**

*Pszichológia*

A tanulók legyenek képesek felismerni az érés és a fejlődés törvényszerűsége it, meghatározó tényezőit, tudják értelmezni az érés és tanulás viszonyát, csoportosítani és jellemezni a fejlődés zavarait.

A pszichikus fejlődés életszakaszait és azok jellemzőit tudják azonosítani, értsék a korai anya-gyermek kapcsolat jelentőségét, az én tudat kialakulása és a környezettel való kapcsolatának összefüggését.

Tudják értelmezni a személyiségváltozás és a játéktevékenység összefüggéseit.

Tudják jellemezni az óvodáskorú gyermek gondolkodásmódjának sajátosságait.

Értsék az akarat, az önkontroll és a feladattudat összefüggéseit az óvodáskorban, tudják elmondani az iskolaérettség kritériumait, komplex jellegét, tudják megmagyarázni a serdülőkori testi diszharmóniát.

Tudják jellemezni a testkép, énkép, önértékelés fejlődését.

Legyenek képesek értelmezni az ifjú pályaválasztás-érettségének mutatóit.

Tudják jellemezni a szokásrend és a személyiségstruktúra, a fizikai és szellemi tevékenység viszonyát.

Tudják értelmezni a pedagógiai hatás lényegét, törvényszerűségeit, jellemezni a nevelési feladatok és a motiválás összefüggését.

Tudjanak elemezni nevelési helyzeteket, tudják értelmezni a családi nevelés hatásának és a személyiség fejlődésének összefüggéseit.

Ismerjék a bölcsődei, óvodai közösség alakulásának folyamatát, a gondozási tevékenység és a helyes magatartási szokások pszichológiai kérdéseit, az iskolai gyermek- és nevelőközösség pszichológiai jellemzőit, tudják értelmezni a tanulók megismerésének kiemelt szerepét a nevelőmunkában.

Tudják osztályozni a nevelés különös eseteit, elmondani tüneteit, okait és a problémakezelés módjait.

*Pedagógia*

A tanulók tudják definiálni a játék fogalmát, ismertetni jellemző sajátosságait, nevelőértékét. Tudják felismerni a különbséget a gyermek és a felnőtt munkatevékenysége között. Néhány példán keresztül tudják bemutatni a munka személyiségfejlesztő hatását.

A játékot és a munkát tudják összehasonlítani pedagógiai és pszichológiai szempontból.

Tudják definiálni a didaktika fogalmát, ismertetni a didaktika alapfogalmait, az oktatás célját, tartalmát, követelményeit, a tantervek fajtáit, jellemzőit.

Tudják jellemezni az oktatás szervezeti és munkaformáit, értelmezni a munkaformák és az életkori sajátosságok összefüggéseit.

Tudják jellemezni az értékelés szerepét, formáit, funkcióját a nevelési folyamatban. Tudják ismertetni a neveléstörténet helyét a neveléstudomány rendszerében, tudják felismerni az egyes korok nevelési értékeit.

Tudják megnevezni az egyetemes magyar neveléstörténet főbb állomásait, kiemelkedő alakjait, a jelenlegi magyar közoktatási rendszer jellemzőit.

**OKTATÁSI SZAKMACSOPORTOS ALAPOZÓ GYAKORLATOK**

**9-12. évfolyam**

**Célok és feladatok**

A szakmacsoportos alapozó oktatás lehetőséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsőfokú továbbtanulás előkészítésére és az érettségi utáni szakképzés megalapozására.

Az ***Oktatási szakmacsoportos alapozó gyakorlatok*** tanításának célja a szakmacsoportban a tanulók pályaválasztásának elősegítése, pedagógiai képességének fejlesztése és a szakmacsoport tevékenységformáinak megismertetése. A tananyag feldolgozása adjon lehetőséget a tanulók tapasztalatainak rendszerezésére, értékelésére, elemzésére.

Ismertesse meg a tanulókkal az óvodában, általános iskolában, napközi otthonban, bentlakásos intézményben folyó nevelő-, gondozó-, oktatómunkát.

Az elméleti ismeretek gyakorlatban való megfigyelése, alkalmazása segítse elő a pszichológiai és pedagógiai műveltségtartalmak elmélyítését.

A gyermekekkel, gyermekcsoportokkal való kapcsolatteremtés élménye segítse pályaválasztási döntésüket.

Tudatosítsa azokat a magatartás- és viselkedésmintákat, amelyek a nevelői hivatás betöltésében nélkülözhetetlenek.

Fejlessze a tanulók kognitív és szociális kompetenciáját, segítse az önfejlesztő személyiség kialakulását.

*A Kommunikáció* oktatásának célja a kommunikációs ismeretek, készségek, érzékenység aktív, tudatos fejlesztése, kitérve azokra a jellemzőkre, melyek a pedagógiai pályákon fontosak. Olyan korszerű ismeretek elsajátíttatása, amelyek révén a tanulókban tudatosul a kommunikáció egyetemessége, a kommunikációs megnyilvánulások kulturáltságának fontossága. A hatékony kommunikációs készségek elsajátíttatása, érzékenységének fejlesztése.

A *Környezetkultúra* oktatásának célja, hogy ismertesse a településük helyét és jellemzőit az ország viszonylatában. Tegye képessé a tanulókat önálló alkotómunkára. Fejlessze manuális készségüket. Az alkotómunkákban rejlő önmegvalósítási lehetőséggel gazdagítsa érzelmi életüket, erősítse pozitív személyiségjegyeiket. Fejlessze esztétikai érzéküket. Ismertesse a településük helyét az országban.

Az *Ön- és társ ismeret* oktatásának célja, hogy hozzájáruljon a tanulók ön- és társismeretének olyan irányú fejlesztéséhez, amellyel saját személyiségüket és személyközi kapcsolataikat kontrollálni, illetve befolyásolni tudják. A reális ön- és társismeret kialakítása mellett járuljon hozzá a tanulók erkölcsiségének pozitív irányú fejlesztéséhez.

A *Pedagógiai gyakorlat* oktatásának célja az elméletben tanult pedagógiai és pszichológiai ismeretek elmélyítése, alkalmazása a gyakorlatban.

**Fejlesztési követelmények**

*Kommunikáció*

A tanulók tudjanak együttműködni a csoport tagjaival

Alkalmazzák a kommunikációval kapcsolatos ismereteiket, és tudjanak hatékonyan közvetíteni szóbeli és írásos információt.

Értsék és alkalmazzák a metakommunikációs jelzéseket, tudják megkülönböztetni a hiteles kommunikáció összetevőit, jellemzőit.

Ismerjék fel a saját és társaik kommunikációs zavarait.

Tudják alkalmazni a társas érintkezés szabályait.

*Környezetkultúra*

A tanulók alkalmazzák a tárgytervezés legfontosabb szempontjait.

Készítsenek egyszerű tárgyakat különböző anyagokból, ismerjenek néhány hagyományos népi játékot.

Ismerjék fel és tartsák be a közvetlen környezetük kialakításában fontos esztétikai és az egészséges, biztonságos munkafeltételeket biztosító szabályokat.

*Ön- és társismeret*

A tanulók tudjanak együttműködni a csoport tagjaival, a csoportmunka szabályainak betartásával.

Ismerjék fel az önismeret komponenseit és az emberismeret csapdáit, a társas kapcsolatokat zavaró jelenségeket, tudják felsorolni az azokat elősegítő tényezőket. Érzékeljék saját pszicho higiénés állapotukat.

*Pedagógiai gyakorlat*

Az intézménylátogatás során a tanulók ismerjék meg az adott intézmény célját, feladatát, szervezeti felépítését, az intézményben dolgozók munkáját, feladatát, legyenek képesek az elméletben tanultakat gyakorlati tapasztalatokkal összekapcsolni. Legyenek képesek néhány fős gyermekcsoport szabadidős tevékenységébe bekapcsolódni, különféle játékokat kezdeményezni, irányítani és adott gyermekcsoportban gondozási és szervezési feladatokat ellátni. Szerezzenek tapasztalatot a gyakorló intézmény (óvoda, iskola, nevelőotthon) nevelőmunkájáról, kapcsolatairól.

A tanulók magatartása és személyisége tükrözze azokat a pozitív nevelői személyiségjegyeket, amelyek az eredményes nevelőmunkának a feltételei, az önfejlesztő személyiség kialakulásának.

A tanulók legyenek érzékenyek mások problémáira és segítőkészek azok megoldásában. Tudjanak kommunikálni környezetükkel, tudják pontosan kifejezni gondolataikat.

A tanulók tudják alkalmazni azokat az ismereteket, amelyeket gyakorlati megfigyeléseik során szereztek.

**9. évfolyam**

**Belépő tevékenységformák**

*Kommunikáció*

Egyéni, páros és csoportmunka. A kommunikációs alapfogalmak definiálása. A társas érintkezés szabályainak alkalmazása szerepjátékban. Szóbeli és írásos információ közvetítésének gyakorlása. Kommunikációs zavarok felismerése és elemzése. A metakommunikációs jelzések fogadása, értelmezése. Kulturált viselkedés gyakorlása a kortárs csoportokban.

*Környezetkultúra*

Manuális készségfejlesztés (hímzés, varrás játékkészítés stb.). Kiállítás rendezése. Az iskola környezetében fellelhető népművészeti tárgyak gyűjtése. Tanulmányi kirándulás.

***Környezetkultúra***

|  |  |  |
| --- | --- | --- |
| **Témakörök** | **Óraszám** | **Tartalmak** |
| **Népművészet**  |  | Magyarország egyes tájegységeinek népművészete. A magyarországi nemzetiségek népművészete. Népművészeti tárgyak készítése. Kiállítás.  |
| **Lakáskultúra, kertkultúra**  |  | Lakásdíszítés. Színek és formák harmóniája. Növénygondozás.  |
| **Munkakörnyezet** |  | Egészséges és biztonságos munkakörülmények kialakítása. Környezeti ártalmak.  |
| **Településismeret** |  | Város, falu, régiók. |

**A továbbhaladás feltételei**

*Kommunikáció*

*A* tanulók tudjanak együttműködni a csoport tagjaival, tudják felsorolni a kommunikációval kapcsolatos alapfogalmakat.

Alkalmazzák a társas érintkezés szabályait.

Hatékonyan használják a szóbeli és írásos információt.

Értelmezzék és alkalmazzák a metakommunikációs jelzéseket, tudják megkülönböztetni a hiteles kommunikáció összetevőit, jellemzőit.

Ismerjék fel a saját és társaik kommunikációs zavarait.

*Környezetkultúra*

*A* tanulók tudják alkalmazni a tárgytervezés legfontosabb szempontjait.

Készítsenek egyszerű tárgyakat különböző anyagokból, ismerjenek néhány hagyományos népi játékot.

Ismerjék az egészséges és biztonságos munkakörülményeket.

**10. évfolyam**

**Belépő tevékenységformák**

*Ön- és társismeret*

Együttműködés a csoporttal. Az önismereti csoportmunka szabályainak megismerése alkalmazása. Az önismeret forrásainak megismerése. A társas kapcsolatokat segítő és zavaró jelenségek felismerése, gyakorlása szerepjátékokban. Önismeret-fejlesztő gyakorlatok útján a tanulók tanulják meg a tárgyilagos emberismeret jelentőségét, és sajátítsák el a konfliktuskezelés képességét.

***Ön- és társismeret***

***72 óra***

|  |  |  |
| --- | --- | --- |
| **Témakörök** | **Óraszám** | **Tartalmak** |
| **Jégtörő gyakorlatok**  | 4 | Együttműködés a csoporttal |
| **Az önismeret forrásai** | 17 | Az önismeret fogalma, lényege, történeti áttekintése. Az önismereti csoportmunka szabályai. Fikció, játék, realitás a lélektani csoportmunka során.  |
| **Az önismeret komponensei**  | 17 | Az önismereti kerék és a Johari-ablak. A tanulás és az önismeret összefüggései. A hiányos önismeret okai és következményei. A képességek szerepe a pályaválasztásban. A változás és változtatás szükségessége.  |
| **Önismeret-fejlesztő gyakorlatok**  | 17 | Szerep, norma, indulatáttétel, interakció. A csoportfejlődés fázisai. Testkép, énkép, énideál. Az interperszonális készségek és személyiségtulajdonságok. Konfliktus, konfliktuskezelési technikák.  |
| **Társismeret** | 17 | A tárgyilagos emberismeret jelentősége és feltételei. A társas kapcsolatokat elősegítő és zavaró jelenségek. Az empátia.  |

**A továbbhaladás feltételei**

*Ön- és társismeret*

A tanulók tudjanak együttműködni a csoport tagjaival, tartsák be a csoportmunka szabályait. Ismerjék az önismeret komponenseit és az emberismeret csapdáit, érzékeljék saját pszichohigiénés állapotukat.

**11. évfolyam**

**Belépő tevékenységformák**

*Pedagógiai gyakorlat*

Egyéni és csoportos hospitálás. Megfigyelés a gyakorlóhelyen az előre megadott szempontok alapján. A látott tevékenységek elemzése.

Saját körben helyzetgyakorlat és játék.

|  |  |  |
| --- | --- | --- |
| **Témakörök** | **Óraszám** | **Tartalmak** |
| **Pedagógiai megfigyelés**  |  | Alkalmazott módszerek, eszközök megfigyelése. A gyermekek tevékenységének, viselkedésének megfigyelése. A pedagógus személyiségének, vezetési stílusának, szervező, irányító, ellenőrző, értékelő tevékenységének megfigyelése. Gondozási, egészségnevelési feladatok megfigyelése, elemzése. A differenciálás lehetőségeinek megfigyelése.  |
| **Pszichológiai megfigyelés**  |  | Az egyes tevékenységek pszichológiai szempontú megfigyelése az aktivizáció –emóció - motiváció összefüggésében. A gyermek-gyermek, gyermek-pedagógus kapcsolatának megfigyelése.  |

**A továbbhaladás feltételei**

A tanulók tudják elmélyíteni az elméletben megtanult pedagógiai és pszichológiai ismereteiket a gyakorlatban megfigyeltekkel.

A megfigyelt tevékenységek irányításában alkalmazott módszereket, eszközöket, vezetési stílust, ellenőrző, értékelő tevékenységet a megadott szempontok alapján elemezzék.

**12. évfolyam**

**Belépő tevékenység**

*Pedagógiai gyakorlat*

Egyéni és csoportos hospitálás.

Gyakorlóhelyi megfigyelés az előre megadott szempontok alapján. A látott tevékenységek elemzése.

A foglalkozáshoz szükséges eszközök előkészítése (vagy elkészítése).

Csoporttársak előtt egy adott gyermekcsoportban játék vagy szabadidős tevékenység irányítás a megadott feladat alapján.

A végzett tevékenység elemzése

Óraszám:96 óra/ év

 3 óra/ hét

|  |  |  |
| --- | --- | --- |
| **Témakörök** | **Óraszám** | **Tartalmak** |
| **Csoportos hospitálás:** **- pedagógiai megfigyelés** **- pszichológiai megfigyelés**  | 60 | Szabadidős tevékenységek megfigyelése. Gondozási feladatok megfigyelése. A differenciális lehetőségeinek megfigyelése. A gyerekek életkori és egyéni sajátosságainak megfigyelése. Az egyes tevékenységek pszichológiai szempontú megfigyelése játék, munka, oktatás).  |
| **Gyakorlófoglalkozás** | 36 | Írásbeli előkészület. Gyakorlati előkészület. Gyakorlófoglalkozás. A tevékenység elemzése.  |

*A továbbhaladás feltételei*

A tanulók tudjanak megtervezni, meg szervezni, irányítani szabadidős vagy gondozási tevékenységet. Tudják

a tapasztaltakat önállóan elemezni és értékelni, észrevételeiket dokumentálni.

Legyenek képesek a differenciálás alkalmazására.

Ismerjék fel a gyermek életkori sajátosságainak megfelelő tevékenységformákat.

Legyenek képesek önállóan felkészülni a gyakorlati foglalkozásokra.

Követelményrendszer

A tanuló köteles megjelenni a tanítási órákon. Az elmulasztott tananyag pótlása minden esetben a tanuló feladata.

A tanítási órákra a tanuló hozza magával a szükséges felszerelést,(pl füzet, tankönyv, íróeszközök).

A számonkérés minden évfolyamon történhet szóban és írásban.

A szóbeli számonkérés tartalma az előző órák tananyaga, fogalmak, definíciók lehetnek.

Az írásbeli számonkérés lehet egy-egy tananyag illetve témakör számonkérése témazáró dolgozat formájában.

A témazáró dolgozatot minden tanuló köteles megírni, hiányzás esetén pótolni kell a tanárral egyeztetett időpontban. Az elégtelen témazáró dolgozat pótlására egyszer van lehetőség, mely eredménye szintén beírásra kerül.

A gyakorlati foglalkozásokon való részvétel kötelező, melynek időpontját az iskolai órarend határozza meg. Ennek nem teljesítése kizárja a magasabb évfolyamba való lépés lehetőségét.

 *A házi feladatokat* szóban és írásbeli formában kérjük számon. Ezek a következők lehetnek: team-munka, megfigyelések, helyzetelemzések, játékos feledatok készítése, neveléstörténeti korszakok feldolgozása, szociometria készítése - elemzése, aktometria készítése, csoportok szerkezetének elemzése.

A végső osztályzat megállapításakor, amennyiben több tantárgyból áll össze a félévi és év végi osztályzat, a szakmacsoportos tantárgyaknál egyforma súlyozással számtani középértéket számolunk és a kerekítés szabályait figyelembe véve a szaktanár döntheti el a végleges osztályzatot.

Ugyanakkor a végső jegy megadásánál figyelembe kell venni, hogy a tanuló teljesítette-e az egyes tantárgyak minimum szintjét. Csak akkor értékelhető a teljesítménye, ha a részfeladatokat is minimum elégségesre teljesítette.